Hmmm, nismo to želeli, zar ne?
Današnji digitali aparati mogu mnogo
ali ništa ne može zameniti ljudsko oko.
Važno je naučiti
kako aparat pomoću svetla stvara sliku,
da bismo znali šta se događa
kada želimo da zabeležimo neki trenutak.
Postoje tri promenljive
koje određuju imate li dovoljno svetla
za dobru ekspoziciju.
Sa manuelnim aparatima,
možemo sami menjati svaku od ovih promenljivih.
Različita podešavanja mogu dati veoma različite rezultate.
Hajde da pogledamo ovaj proces.
Prvo, vidite ovo?
To je blenda.
To je rupa koja propušta svetlo.
Ako podesimo veliku blendu
imaćemo više svetla, tačno,
ali će se oštrina fotografije smanjiti
vrlo blizu fokusne tačke,
ispred i iza nje.
Ovo nazivamo malom dubinskom oštrinom.
Ako imamo jako malu blendu,
imaćemo manje svetla ali veću dubinsku oštrinu.
Za portrete, lepo je imati oštru figuru
koja se izdvaja od zamućene pozadine,
tako da za to preporučujem veliku blendu.
Blenda se označava f-tačkama.
Ovo je malo zbunjujuće
jer manji broj znači veći otvor blende,
a veći broj manji otvor blende.
Sledeće, treba razmišljati o brzini okidanja.
Okidač se ponaša kao zavesa
koja prekriva senzor
i pomera se samo kada pritisnete dugme za slikanje.
Ako želimo manje svetla,
okidač će se kratko pomeriti sa senzora.
Ako želimo više svetla
okidač će duže ostati odtvoren,
ali tada rizikujemo da dobijemo
zamućene slike.
Brzina okidača se meri u sekundama
i milisekundama.
Za slikanje sporta ili bilo čega što ima puno kretanja
treba nam veća brzina okidanja.
Za slikanje prelepih noćnih pejsaža
duga ekspozicija bi bila bolja,
ali za to nam treba stativ, da smirimo kameru
i izbegnemo zamućenost usled pokreta.
Zanimljiva stvar koju možemo da radimo sa dugom ekpozicijom
je slikanje svetlom:
crtanje u mraku sa lampom
ili svetlom sa mobilnog telefona.
Poslednje, ISO osetljivost određuje
koliko je senzor osetljiv na svetlost.
Ako koristimo malu osetljivost
trebaće nam više svetla da napravimo fotografiju.
Sa većom osetljivošću
moći ćemo da napravimo sliku
i u lošijim svetlosnim uslovima.
ISO 100 je mala osetljivost,
dok je ISO 6400 velika.
Ako povećamo osetljivost
moći ćemo da koristimo veću brzinu okidanja
i manju blendu,
ali ćemo imati više šuma na slikama.
Međutim, postoji nešto što može da nam kaže
da li imamo dovoljno svetla
za dobru ekspoziciju
- svetlometar.
Zvuči dobro?
Sad treba da izađete
i vežbate fotografisanje
u različitim uslovima.
Tako ćete znati šta da radite
svaki put kada želite da napravite odličnu fotografiju.